Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: Az MFB esetében a 2001. évi XX. törvény 8. § (7) bekezdése a) pontjában foglalt korlátozás feletti részt kell
Paragraph Index: 680

3.G SZÁRMAZTATOTT ÜGYLETEK PARTNER- KOCKÁZATA — Eredeti kockázat módszere szerint A jelentések célja A táblázat célja a hitelintézetnek a „banki” könyvében szereplõ származtatott ügyleteinek nem a piaci, hanem az eredeti kockázat szerinti felmérése a fizetõképességi mutató számításához. A jelentés kitöltése Ha egy intézmény nem vezet kereskedési könyvet, akkor az eredeti kockázat módszere szerint is számíthatja a származtatott termékek tõkekövetelményét. Az eredeti kockázat módszere azonban nem alkalmazható részvény, nemesfém és áruszerzõdések esetén. Azokra a partnerkockázat tõkekövetelményének kiszámításához csak a piaci árazás módszere alkalmazható. Az eredeti kockázat módszere eltekint a szerzõdés napi árazásától, a kötési értékhez képest vélelmezett árfolyam elmozdulást magasabb szorzószámokkal az eredeti futamidõ alapján a kötési értékre vagy a tényleges elvi fõösszegre vetíti. A jelentés elsõ részében — a), b) és c) oszlopokban — az ügyletek piaci értéke, a második részében az ügyletek súlyozása kerül bemutatásra az eredeti futamidõ szerint. A súlyozott értékeket a d), e), f) oszlopokban, együttes összegüket a g) oszlopban kell kimutatni. A tõkemegfelelés számításához a származtatott termékekre vonatkozó táblázatból a 3. sorban szereplõ g) Súlyozott értékek összesen oszlopban összesített értékek összegei adják a származtatott ügyletek partnerkockázatát. A tõkemegfelelés számításához a származtatott termékekre vonatkozó táblázatokból a 3. sorban szereplõ Súlyozott értékek összesen összegei adják a származtatott ügyletek partnerkockázatát. A súlyozott értékek kiszámítását a tábla megduplázásával, az ügylet piaci értékeit részletezõ táblához hasonló, de a súlyozott értékeket tartalmazó táblával lehet elõsegíteni.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes